open-index/open-wikipedia-markdown huggingface dataset:
Walther Müller

**Walther Müller** (født 6. september 1905, død 4. desember 1979) var en tysk fysiker som er mest kjent for sitt bidrag til utviklingen av Geiger-Müller-måleapparatet, i dag mest kjent som geigertelleren.

Hans talent for språk og matematikk ble anerkjent tidlig og oppmuntret tidlig av, og ved Universitetet i Kiel fra 1923 studerte han fysikk, matematikk, kjemi og i tillegg filosofi. Han ble den første PhD-studenten til Hans Geiger som da hadde akkurat fått et professorat i Kiel. Deres arbeid på ionisasjon av gasser ved kollisjon som førte til oppdagelsen av geigerteller, som formelt heter «Geiger-Müller-telleren». Det er i dag et uunnværlig verktøy for å måle radioaktiv stråling.

Etter en tid som professor ved Universitetet i Tübingen, arbeidet han siden som industrifysiker i Tyskland, deretter som konsulent for det statlige forskningslaboratorium til Postmaster-General's Department (PMG) i Melbourne i Australia. Han reiste deretter til USA hvor han arbeidet med industrifysikk som seniorfysiker hos General Telephone & Electronics Researchs forskningslaboratorium i Palo Alto. Han var hovedsakelig opptatt med utviklingen av plasma- og laserteknologi. Han grunnla et selskap framstilte Geiger-Müller-rør, en strålingsdetektor som er vesentlig del for framstillingen av den nevnte måleren. Etter at han gikk av med pensjon ble han værende resten av livet i California.

## Referanser


## Bibliografi (utvalg)
* 1928: «Die Rolle des positiven Ions bei der selbsttätigen Entladung in Luft» i: *Zeitschrift für Physik*. Bind 48, Nummer 9–10, doi:10.1007/BF01339313, s. 624–646

;Sammen med Hans Geiger:
* 1928: «Elektronenzählrohr zur Messung schwächster Aktivitäten» i: *Die Naturwissenschaften.* Bind 16, Bind 31, doi:10.1007/BF01494093, s. 617–618
* 1928: «Das Elektronenzählrohr» i: *Physikalische Zeitschrift.* Bind 29, s. 839–841.
* 1929: «Das Elektronenzählrohr, seine Arbeitsweise und Anwendbarkeit» i: *Forschungen und Fortschritte.* Bind 5, s. 127–128.
* 1929: «Technische Bemerkungen zum Elektronenzählrohr» i: *Physikalische Zeitschrift.* Bind 30, s. 489–493.
* 1929: «Demonstration des Elektronenzählrohrs» i: *Physikalische Zeitschrift.* Bind 30, s. 523.

## Eksterne lenker
*
Guttorm Nordø

**Guttorm Andreas Nordø** (født 1960) er en norsk billedkunstner, fotograf, filmskaper, musiker og skribent, utdannet ved Kunstakademiet i Trondheim 1983–1987.

Han har spilt i band som Angor Wat og Sunshine Kids. Nordø regnes som Norges første gatekunstner. Han var også en av initiativtagerne til UFFA-huset i Trondheim.
## Diskografi
**[[Dag Marius Hestvic & Guttorm Nordø, Prozess]]* (1990), med Dag Marius Hestvik & Prozess 
### [[Angor Wat (band)|Angor Wat]]
* *[[All Those Wasted Years &ndash; Angor Wat 1981*1986]]* (1986)
* *[[Rest in Pieces]]* (1987)
* *[[Noise for Hellnations 1981&ndash;1987]]* (2010)
### [[Kjærnefamilien]]
* *Møter den harde kjærne* (1981)
### [[Syk kjærlighet]]
* *[[Identitet/Image]]* (1984)
* *[[Live (Det Glade Vanvidd & Syk kjærlighet-album)|Live]]* (1986)
### [[Det sosiale skuespill]]
* *[[Det sosiale skuespill (album)|Det sosiale skuespill]]* (1985)
### [[A: Soundtracks]]
* *[[A: Soundtracks (album)|A: Soundtracks]]* (1988)
* *[[Dilletantenes inntogsmarsj]]* (1988), med Det Glade Vanvidd
### [[Sunshine Kids]]
* *[[Tubed]]* (1995)
### [[Maysern & Guttis]]
* *[[1991 (Refreshing Mess)]]* (2016)
### Deltar på
* Studentersamfundets plateselskap: *[[Kraftrock]]* (1980)
* Sjølmord: *[[Sjølmord Live]]* (1985)
* Plateselskapet: *[[Party Terror Volume 1]]* (1986)
* Double A Records: *[[Smelling Just Another Bad Breath]]* (1986)
* Den onde sirkel: *[[Lov & orden?]]* (1986)
* AV-Tape: *[[Animal Aid]]* (1986)
* Absolute Musique: *[[Absolute Musiques Schizofrene Festsamler]]* (1987)
* Knallsyndikatet: *[[Folk & røvere presenterer &ndash; 7002 Riff His Master's Noise]]* (1988)
* Parlament: *[[Fødseldød sememet]]* (1989)
* Shakespeare In The Bush: *Jakob/Mannen i badekaret* (1989)
* Bob Jones Experience & The Medicine House: *[[Bob Jones Experience/The Medicine House]]* (1989)
* Motorpsycho: *[[Soothe]]* (1992)
* Motorpsycho: *[[8 Soothing Songs for Rut]]* (1992)
* Stiff Nipple Records: *[[Stiff Nipples Volume One]]* (1993)
* Jokke & Valentinerne: *[[Alt kan repeteres]]* (1994)
* Dag Marius Hestvik: *[[Home (Dag Marius Hestvik-album)|Home]]* (1994)
* Progress Records: *[[Party Terror Volume 2]]* (1994)
* Jokke & Valentinerne: *[[Spenn!]]* (1995)
* Origami Arktika: *[[Ka/skader &ndash; Tracks & Traumas From the Replika Tapes 96&ndash;91]]* (1998)
* Origami Arktika: *[[Faqul]]* (1998)
* Stuntbike: *[[Sometimes (Stuntbike-EP)|Sometimes]]* (1998)
* Jokke & Valentinerne & Jokke & Tourettes: *[[Prisen for popen]]* (2002)
* Ringnes Records: *[[Ringnes 2003]]* (2003)
* Det Glade Vanvidd: *[[The Rest of Det Glade Vanvidd 1984&ndash;1989]]* (2006)
* KA: *031* (2008)
* Kobi: *[[Livebox (Kobi-album)|Livebox]]* (2009)
* Origami Arktika: *[[ABSOLuT GEHöR]]* (2014)
* No! Records: *[[Trondhjæmm Råråkk No One!]]* (2014)
* Bjørn Fongaard: *[[Works for Clarinet and Contrabass]]* (2014)
* Jokke & Valentinerne: *[[Stopp! (Siste skive fra graven)]]* (2014)
* Lene Grenager & Michael Francis Duch: *[[Works for Bass]]* (2016)
John Allen Giles

**John Allen Giles** (født 28. oktober 1808 i Southwick House i Mark i Somerset, død 24. september 1884 i Sutton i Surrey) var en britisk anglikansk prest, historiker, skolemann og forfatter, fremst kjent for sine verk om gammelengelsk.

Han  tjenestegjorde en tid som skolerektor, blant annet ved City of London School, og gav ut mer enn 160 bind, hvorav *Patres ecclesiæ anglicanæ* (1837-43), *History of the ancient Britons* (1847), *Hebrew records* (1850; 2. oppl. 1853), *Codex apocryphus novi testamenti* (1852), *Christian records* (1854), *Vita quorundam anglo-saxonum* (s.å.), *Heathen records to the jewish scriptural history* (1856) og *The writings of the early Christians of the second century* (1857), samt oversettelser fra Terentius, Lanfranc, Beda og Alfred den store. 

Han var far til den britiske diplomaten og sinologen Herbert Giles. Han hadde også en annen sønn, som gikk inn i *Bengal Police*, og to døtre.

## Referanser


## Eksterne lenker
*
Neptunides

***Neptunides*** er en slekt av biller som hører til gruppen gullbasser (Cetoniinae) i gruppen skarabider (Scarabaeoidea).

## Utseende
Middelsstore (ca. 25-40 millimeter), avlange gullbasser, vanligvis med sterke, metalliske farger. Fargen kan variere mye innen artene. Hannen har tre korte, spisse horn i pannen, det midterste er kløvd i spissen.

## Utbredelse
Slekten er utbredt i tropisk Afrika.

## Systematisk plassering
Slekten blir ofte plassert som en underslekt av *[[Taurrhina]]*.

* Ordenen biller, Coleoptera
** Underordenen Polyphaga
*** Overfamilien skarabider, Scarabaeoidea
**** Familien skarabider, (Scarabaeidae) Latreille, 1806 (eventuelt Cetoniidae)
***** Underfamilien Cetoniinae Fleming, 1821 
****** Stammen Goliathini Griffith & Pidgeon, 1832
******* Slekten *Neptunides* J. Thomson, 1879
******** *[[Neptunides polychrous]]* J. Thomson, 1879
******** *[[Neptunides stanleyi]]* (Janson, 1889)

## Eksterne lenker
*
Cripple Creek

**Cripple Creek** kan vise til forskjellige ting:

*Cripple Creek (sang) - Amerikansk tradisjonell sang
*Up on Cripple Creek - Sang skrevet av Robbie Robetson i 1969
*Cripple Creek (Colorado) - Småby i USA
Volkswagen Up!

**Volkswagen Up!** er en bybil, en del av Volkswagen Groups New Small Family (NSF) serie av modeller, lansert på 2011 Frankfurt Motor Show (IAA). Produksjonen av up! startet i desember 2011 ved Volkswagen Bratislava i Bratislava i Slovakia.
## e-Up!

En helelektrisk versjon av up ble lansert i november 2013  og kostet ved lanseringen kr 182&nbsp;700. Dette var også den første serieproduserte elbilen fra Volkswagen. Rekkevidden er av produsenten oppgitt til 160 km. E-up! var som en av de første utstyrt med en ny hurtigladeport CCS (Combined Charging System) som støtter både DC (hurtiglading) og AC (normallading).

## Referanser
Liste over norske statlige selskaper

**Liste over norske statlige selskaper** hvor den norske stat har direkte eierskap, forvaltet av departementene. Selskaper hvor eierskapet blir forvaltet av underliggende etater er utelatt.

1 Selskaper som ikke er omtalt i eierberetningen.

## Tidligere statlige selskaper

## Referanser


## Eksterne lenker
*  Hva staten eier
Helena Rubinstein

**Helena Rubinstein** (født *Chaya Rubinstein* 25. desember 1870 eller 1872 i Kraków i Polen, død 1. april 1965 i New York) var en polsk forretningskvinne. Hun var gründeren bak selskapet Helena Rubinstein, som gjorde henne til en av verdens rikeste og suksessrike forretningskvinner. Hun hjalp med å forme måten generasjoner av kvinner ser på dem selv.

I en alder av 18 emigrerte hun til Melbourne i Australia, og i en alder av 20 begynte hun sin kosmetikkforretning med en enkel ansiktskrem. I en tid da det var få karrieremuligheter for kvinner, skapte Helena Rubinstein et vellykket selskap, som ekspanderte fra Melbourne til London i 1902, til Paris i 1906 og til New York i 1912.

Mens virksomheten hennes vokste, gjorde hennes interesse for kunst det samme. Hennes favorittkunstnere var blant annet Picasso og Matisse. Hun akkumulerte store samlinger av afrikanske skulpturer, moderne maleri, og orientalske og egyptiske antikviteter. Hun var en venn og beskytter av mange kunstnere som i dag som den fremste i verden. 27 portretter av henne ble malt av anerkjente kunstnere, og har vært utstilt på store museer over hele USA og Europa. I dag er det over 1&nbsp;000 produkter som bærer hennes navn. Hennes smykker og klær var legendariske, og verdens kalte henne alltid som «madame». Hennes største rival var Elizabeth Arden.

Fascinert over kraften og skjønnheten som den gir til kvinner, nærmet hun seg de største vitenskapsmenn i sin tid for å bedre forstå og respektere huden: hudtypeklassifisering (1910), første fuktighetsgivende, anti-akne og solbeskyttelse og hun tilbød kvinnene den første vannfaste maskaraen i 1938 og den første moderne maskaraen i 1958.

Da hun døde av hjerteinfarkt, forlot hun hennes imperium i hendene på hennes sønn Roy. Innen åtte år hadde det blitt solgt til Colgate-Palmolive er nå eid av L’Oreal.

Helena Rubinstein kom seg opp fra ekstrem fattigdom og oppfant hudpleie og sminke som vi kjenner den i dag. Hun hadde oppdaget det som kvinner virkelig ønsket: produkter som gjør at de føler seg vakre. Hennes motto er at enhver kvinne attraktiv, hvis hun gjorde en innsats.

Sitater:

«Alle de amerikanske kvinnene hadde lilla neser, grå lepper og ansiktene deres var kritthvite fra forferdelig pudder. Jeg innså med en gang at USA kunne være mitt livs verk.»

«Det finnes ikke stygge kvinner, bare late.»

«Hard arbeid holder rynkene vekk fra både sinn og sjel.»

«Enten du er seksten eller over seksti, husk at statement er regelen for en bra makeup artist.»

«Dagslys avslører farge, kunstig lys tapper det.»

## Referanser


## Kilder
* https://web.archive.org/web/20140121230826/http://www.loreal.com/brands/loreal-luxe/helena-rubinstein.aspx
* http://www.brainyquote.com/quotes/authors/h/helena_rubinstein.html
* https://web.archive.org/web/20131005231308/http://helenarubinsteinfdn.org/about.html
* http://www.dailymail.co.uk/femail/article-2287532/Helena-Rubinstein-She-revolutionised-cosmetics-new-book-reveals-success-came-terrible-emotional-cost.html
25-manna

**25-manna** er en internasjonal svensk orienteringsstafett, som blir arrangert hver år utenfor Stockholm i Sverige. Den første 25-mannastafetten ble arrangert i Ågesta i Huddinge i Sverige i 1974. Hvert år siden har stafetten blitt arrangert tidlig på høsten.  

25-manna har fått sitt navn ut ifra hvordan stafetten er satt sammen. Lagene som deltar i stafetten er satt sammen av 25 personer som løper tilsammen 10 etapper med 25 løyper. De to første etappene i stafetten foregår i konvensjonell stafettstil, som betyr at det er én løper per etappe. Videre i etappe 3-7 går det derimot 4 løpere ut per etappe, mens løpet igjen vender tilbake til slik det startet med bare én løper per etappe på de siste 23-25 etappene.

## Lagoppsett
Laget må være satt opp på en spesiell måte, slik at alle lag skal stile med løpere av begge kjønn og i ulike aldre. I 2017 var lagoppsettet slik:   

* 1. etappe: alle 
* 2. eatppe: damer  
* 3. etappe (4 løpere): alle utenom herrer mellom 17-39 år
* 4. etappe (4 løpere): alle utenom damer mellom 19-39 år og menn mellom 15-54 år
* 5. etappe (4 løpere): alle
* 6. etappe (4 løpere): damer
* 7. etappe (4 løpere): alle
* 23. etappe: alle utenom damer mellom 19-34 år og menn mellom 15-49 år
* 24. etappe: alle
* 25. etappe: damer

For å vinne stafetten er det om å gjøre og komme først i mål med alle løperne uten at noen feilstempler på uriktige poster, glemmer eller hopper over en post, eller blir diskvalifisert på andre måter. Hvis alle de 25 løperne på laget klarer å komme seg gjennom med godkjente løp, så er det første lag i mål med godkjent løp som vinner stafetten.

## Vinnere

### Flest seire

## Kilder
* Løpets hjemmeside
Hypselogenia

***Hypselogenia*** er en slekt av biller som hører til gruppen gullbasser (Cetoniinae) i gruppen skarabider (Scarabaeoidea).

## Utseende
Middelsstore (15-30 millimeter), blankt svarte gullbasser med hvite tegninger. Hannen har et bredt, skovlformet horn i pannen. Disse billene har en bred og kraftig kroppsbygning.

## Levevis
Larvene utvikler seg i muld som samler seg i råtnende trestammer. De voksne billene kommer gjerne til overmoden frukt og utflytende sevje.

## Utbredelse
Slekten er utbredt i det sørlige og østlige Afrika.

## Systematisk oversikt

* Ordenen biller, Coleoptera
** Underordenen Polyphaga
*** Overfamilien skarabider, Scarabaeoidea
**** Familien skarabider, (Scarabaeidae) Latreille, 1806 (eventuelt Cetoniidae)
***** Underfamilien Cetoniinae Fleming, 1821 
****** Stammen Goliathini
******* Slekten *Hypselogenia* Burmeister, 1840
******** *[[Hypselogenia billbergii]]* Thomson, 1878
******** *[[Hypselogenia corrosa]]* Bates, 1881 
******** *[[Hypselogenia geotrupina]]* (Billberg, 1817)
******** *[[Hypselogenia nyassica]]* Kriesche, 1921 - noen ganger regnet som en underart av *H. corrosa*

## Kilder
* Krikken, J. (1979) Taxonomic review of the Afrotropical genus *Hypselogenia* Burmeister (Coleoptera: Cetoniidae). Zoologische Mededelingen 54(8): 111-121 http://www.repository.naturalis.nl/document/149409
* Liste over artene

## Eksterne lenker
*
Godskegården

**Godskegården** var en gård på Kleppe på Osterøy i Hordaland der det ble drevet sommerkurs for ungdom i regi av Bergen Rotary Klubb fra 1950 til 1998. Arbeidet ble ledet av meteorologiprofessoren Carl Godske, og gården fikk navnet sitt etter ham. Her fikk ungdommer en innføring i vitenskapelig metode innen naturvitenskap og kulturhistorie.

## Historie
De naturvitenskapelige sommerleirene for ungdom ble opprinnelig startet like etter Andre verdenskrig av professor Godske og herredsgartner i Hardanger, Olav Einset. Tiltaket var populært, og behovet for et fast sted ble påtrengende. Godske var medlem av Bergen Rotary Klubb, og presenterte tanken om et eget kurssted for medlemmene. I 1949 kjøpte klubben fjellgården Kleppe på Osterøy for 10.000 kroner.
 
Fjellgården fikk nytt navn, Godskegården, og det første kurset ble avholdt i 1950. Mottoet for virksomheten var ”forskning og friluftsliv” og ”natur og kultur”. Ungdommene skulle gis en innføring i naturvitenskapelig feltarbeid innen både geologi, botanikk og zoologi. I tillegg ble det drevet kulturhistorisk arbeid, som registrering av gamle vestlandstun og arkeologiske utgravninger. 

Den sosiale delen av oppholdet var viktig. Det ble arrangert turer og utflukter, og når været ikke tillot utendørsaktiviteter, ble det holdt foredrag, spilt musikk, oppført amatørskuespill, lest litteratur, holdt diskusjoner etc. Deltakerne på kursene var for en stor del norske, men gjennom Rotarys utvekslingsprogrammer kom flere studenter fra andre land på besøk til Godskegården.
 
Arbeidet med virksomheten på Godskegården ble stadig mer omfattende. I 1969 ble besluttet å gjøre Godskegården til en stiftelse.  Først ble denne kalt ”Natur- og friluftsliv”, senere ”Godskegården”. Både Bergen Rotary Klubb og Universitetet i Bergen var representert i stiftelsens råd og styre.
 
Carl Godske døde i 1971, men virksomheten ble drevet videre av en del ildsjeler blant tidligere kursdeltakere som kalte seg ”kleppianere”. Interessen for tiltaket ble gradvis mindre, og i siste halvdel av 1990-tallet ble det klart at virksomheten ikke lot seg opprettholde. Man besluttet derfor å nedlegge stiftelsen mens den ennå var gjeldfri. Stiftelsen Godskegården ble avviklet i 1998, og eiendommen solgt til private.
 
Godskegården fikk gjennom årene stor oppmerksomhet fra mediene, og virksomheten er beskrevet gjennom tallrike artikler i aviser og tidsskrifter. Carl Godske skrev en bok om gården og sitt arbeid med ungdommer, ”Oppdagerferden”, utgitt posthumt i 1971.

Opplysninger om Godskegården finnes i arkiv etter Bergen Rotary Klubb, oppbevart ved Bergen Byarkiv. Her finnes møteprotokoller fra perioden 1950-1979, og i tillegg korrespondanse, regnskap, utklipp fra aviser, og kursrapporter.

## Litteratur
* Carl L. Godske: Oppdagerferden. Forskning og friluftsliv. Bergen 1971

## Eksterne lenker
* Godskegården - oppslagsverket oVe, artikkel av  Egil Foldøy og Kjerstin Kragseth, Bergen Byarkiv.
Hovland Trevare

**Hovland Trevare AS** er en bedrift som produserer dører og vinduer til forskjellige trevarefabrikker og byggevareforhandlere i Norge. Bedriften består av 17 ansatte. Olaf Hovland og Gar Hovland er bedriftens hovedaksjonærer. Olaf Hovland er også daglig leder i bedriften (16. januar 2014). I tillegg til deres standardprodukter, produserer Hovland Trevare AS spesialbestilte dører og vinduer. Store deler av produksjonen av disse er håndverk, noe som garanterer kvalitet ned til minste detalj. Hovland Trevare AS har spesialisert seg på buer til dører og vinduer. De gjennomfører også rehabiliteringer på eksisterende bygg i tillegg til nybygg.

## Historie
Olaf Hovland og Olav Egeland startet i 1947 Hovland Trevare. De hadde erfaring med produksjon av dører og vinduer fra tidligere arbeid i Aase Trelast. Etter ti år utvidet de bedriften. De hadde da åtte ansatte.

I 1970 overtok Per Hovland, sønn av Olaf Hovland, og Johannes Tønnesen over Olav Egelands andel i firmaet. Firmaet ble omdannet til et aksjeselskap. I 1975 gikk Olaf Hovland av med pensjon, og Per Hovland og Johannes Tønnesen tok da også over hans andel. De eide da 50 % av Hovland Trevare AS hver.

I 1971 flyttet Hovland Trevare AS til lokaler på Rauhedlå ved Eigersund havn, noe som gjorde at firmaet fremsto som mer moderne. Med økende etterspørsel og eksport ble lokalene etter hvert for små, og Hovland Trevare AS kjøpte derfor i 1982 naboeiendommen, Eie fabrikker. Bemanningen økte etter hvert til tretti personer.

I 1979 fikk Hovland Trevare kontakt med et britisk salgsfirma. Dette førte til at de etter hvert økte sin eksport med hele 30 % til Skottland. Hovland Trevare AS anses for å ha et godt forhold til sine skotske kunder.

I 1998 solgte Hovland Trevare AS fabrikkene på Rauhedlå. De flyttet virksomheten til Hellvik.

## Produkter
Med mange års erfaring, er Hovland Trevare AS eksperter på nordisk klima og vær.

Hovland Trevare AS leverer produkter i furu, teak, eik og merbau.

### Spesiallagde produkter
I tillegg til sine standardprodukter, har Hovland Trevare AS et utvalg av spesialtegnede dører som prises på forespørsel. Om du har lyst på noe helt spesielt, kan du sende inn tegninger til firmaet. De sier «Kan du tegne det, kan vi produsere det».

## Se også
*Snekker

## Referanser


## Eksterne lenker
*
Hollister (klesmerke)

**Hollister Co**, også kalt **Hollister**, er et amerikansk klesmerke som eies av Abercrombie & Fitch Co. Hollister ble opprinnelig laget og designet for å tiltrekke seg kunder i en alder av 14 til 18 år, til en billigere pris enn det tidligere nevnte merke. Klærne selges i butikker og gjennom Hollisters egen nettbutikk.

## Klesbutikker
Hollister har butikker lokalisert verden rundt, den første butikken åpnet i juli 2000 på kjøpesenteret *East Town Center* i Ohio. I dag finner vi 578 butikker rundt om i hele verden, 455 av disse befinner seg i USA. Den største Hollister butikken ligger i *3 East Houston Street*, Broadway i New York. Butikken ligger i en seks etasjers høy bygning.

## Referanser


## Eksterne lenker
*
Slaget om labyrinten

***Slaget om labyrinten*** er den fjerde av fem bøker i serien om Percy Jackson, som er skrevet av Rick Riordan. Boken kom ut i 2008, men ble oversatt til norsk i 2011. Boken var på *[[Publishers Weekly]]* «Facts and Figures»-bestselgerliste i 2009, og Amazons bestselgerliste innen barnebøker i 2016. Den har blitt oversatt til 29 forskjellige språk.

## Sammendrag
Etter at Percy blir angrepet av demon cheerleadere på sin nye skole, drar han tilbake til Halvblodsleiren. Der får han vite om Labyrinten, som er en del av Kong Minos sitt palass på Kreta. 

Under en kamp mot gigant skorpioner, finner Annabeth og Percy ved et uhell inngangen til Labyrinten. Percy finner fort ut at Luke har brukt denne inngangen før, og vil prøve å lede hæren sin gjennom Labyrinten og rett inn i selve hjertet av Halvblodsleiren. Annabeth leser spådommen, og hun og Percy møtes deretter i Athenes hytte. 

Dagen etter, drar Percy og de andre(Annabeth, Grover og Tyson), for å finne Hephaestus, som de håper vet hvor Daedulus befinner seg. Mens de reiser, blir gruppen splittet. Percy og Annabeth leter etter Hephaestus, og Tyson og Grover leter etter Pan.  Etter å ha møtt Hephaestus, drar Annabeth og Percy til fjellet St. Helens. De har en diskusjon, som ender med at Percy ber Annabeth dra. Annabeth kysser Percy, ber han være forsiktig, og forsvinner.

På fjellet finner Percy «Telkhines», som også er kjent som sjødemoner. Sjødemonene oppdager Percy, og angriper han. I et forsøk på å rømme, får Percy fjellet til å bryte ut, og dytter han ut av vulkanen. Når Percy våkner etter utbruddet, oppdager han at han er på den mytiske øyen, Ogygia, som er bebodd av Calypso, som senere blir forelsket i ham. Hun viser seg å være datteren til Titanen, Atlas. Etter at Percy er blitt behandlet for skadene sine, drar han tilbake til de dødeliges verden, der han finner Annabeth som sier sine siste ord. Percy får hjelp fra en jente som heter Rachel Elizabeth Dare, som også kan se gjennom den magiske hæren som skal ta Halvblodsleiren via Labyrinten. Mens de kjemper en kamp de ser ut til å tape, siden hele leiren er enten skadet eller drept, kommer Daedalus og Briares ut gjennom Labyrinten og hjelper de å vinne kampen og ødelegge Kampe. Grover redder Halvblodsleiren, ved å skape panikk, noe Pan hadde brukt tidligere, for å skremme vekk fienden. Når Percy kommer hjem igjen, får han et besøk av faren sin, Poseidon. Poseidon forteller Percy om ondskap og problemer i Olympus, nå som Kronos er i Lukes kropp. Han får også en «sand dollar». Senere, kommer Nico og skal til å fortelle Percy hvordan han kan bekjempe Luke.

## Hovedpersoner i boken
* Percy Jackson
* Annabeth Chase
* Rachel Elizabeth Dare
* Grover Underwood
* Tyson
* Nico di Angelo
* Daedalus/Quintus

## Referanser


## Eksterne lenker
* http://www.schibstedforlag.no/no/Kategorier/Barn-og-unge/Ungdomsboker/PERCY-JACKSON-4/
Neoscelis

***Neoscelis*** er en slekt av biller som hører til gruppen gullbasser (Cetoniinae) i gruppen skarabider (Scarabaeoidea).

## Utseende
Middelsstore (16-25 millimeter), svarte eller metallisk fargede gullbasser med lange bein. Kroppen er ganske blank. Hannen har et kort, i spissen kløvet horn i pannen og en pigg på hver side av dette.

## Utbredelse
Artene er utbredt i den vestlige delen av Mexico og er dermed en av få representanter for Goliathini i Amerika.

## Systematisk plassering

* Ordenen biller, Coleoptera
** Underordenen Polyphaga
*** Overfamilien skarabider, Scarabaeoidea
**** Familien skarabider, (Scarabaeidae) Latreille, 1806 (eventuelt Cetoniidae)
***** Underfamilien Cetoniinae Fleming, 1821 
****** Stammen Goliathini Griffith & Pidgeon, 1832
******* Slekten *Neoscelis* Schoch, 1897
******** *[[Neoscelis coracina]]* Mudge & Ratcliffe, 2003
******** *[[Neoscelis dohrni]]* (Westwood, 1855)
******** *[[Neoscelis hexakrotes]]* García-Moráles, Ponce, Curoe & García-Jiménez, 2019 
******** *[[Neoscelis longiclava]]* Morón & Ratcliffe, 1989

## Referanser


## Kilder
* Morón, M.E. og B.C. Ratcliffe (1989) A synopsis of the American Goliathini with description of a new *Neoscelis* from Mexico (Coleoptera: Scarabaeidae: Cetoniinae). The Coleopterists Bulletin 43: 339-348 https://web.archive.org/web/20140116192021/http://digitalcommons.unl.edu/cgi/viewcontent.cgi?article=1075&context=entomologypapers

## Eksterne lenker
* Bilder av ''Neoscelis dohrni''
*
José María Villalta

**José María Villalta Florez-Estrada** (født 13. august 1977 i San José) er en costaricansk politiker. Han var kandidat for det venstreorienterte partiet Frente Amplio til presidentvalget i 2014. I perioden 2010–2014 var han partiets eneste representant i parlamentet. Han er utdanna jurist fra Universidad de Costa Rica.

## Referanser


## Eksterne lenker
* 
* Offisiell side for Villaltas presidentkandidatur 2014–2018
Mystroceros

***Mystroceros*** er en slekt av biller som hører til gruppen gullbasser (Cetoniinae) i gruppen skarabider (Scarabaeoidea).

## Utseende
Middelsstore (ca. 15-25 millimeter), avlange, svært blankt metallskinnende gullbasser. Hanne har to korte, fremoverrettede horn på hodet. Kroppen er svært blankt metallisk grønn eller grønnblå med to svarte tverrbånd. Pronotum har en svart flekk i midten.

## Utbredelse
Slekten er utbredt i Sørøst-Asia.

## Systematisk plassering

* Ordenen biller, Coleoptera
** Underordenen Polyphaga
*** Overfamilien skarabider, Scarabaeoidea
**** Familien skarabider, (Scarabaeidae) Latreille, 1806 (eventuelt Cetoniidae)
***** Underfamilien Cetoniinae Fleming, 1821 
****** Stammen Goliathini Griffith & Pidgeon, 1832
******* Slekten *Mystroceros* Burmeister, 1842
******** *[[Mystroceros macleayi]]* (Gory & Percheron, 1833)
******** *[[Mystroceros rouyeri]]* Janson, 1907

## Eksterne lenker
*
Steinar Breiflabb

**Steinar Breiflabb** av Erik Dietman er en skulptur som tilhører samlingen Skulpturlandskap Nordland. Skulpturen er sentralt plassert på ei lita øy midt i Brønnøysundet. Kunstverket ble avduket i 1997 og kan betegnes som stedskunst eller Land Art. Ei steinrøys ble formet til en fisk av ei gravemaskin og sju gravemaskinkjørere og ble tilført trær og en båt. Skulpturen er 70 meter lang, 10 meter høg og 20 meter brei.
## Eksterne lenker
* 
* Steinar Breiflabb er klar og innvies i dag Helgeland arbeiderblad 27.09.1997
Bilruta Os-Bergen

**AS Bilruta Os-Bergen** var et privat transportselskap i Hordaland, opprinnelig opprettet som jernbaneselsap i 1893. Selskapet trafikkerte Nesttun–Osbanen fram til 1935. Fra 1927 hadde selskapet både tog- og busstilbud fram til jernbanen ble nedlagt i 1935. Etter dette var selskapet et rent rutebilforetak.

Opprinnelig var Bilruta Os-Bergen en avlegger av det privateide jernbaneselskapet A/S Nesttun-Osbanen, som ble opprettet i 1893. Dette var den første jernbanen i Norge som ble bygget og drevet med privat kapital og risiko. Staten ble imidlertid etter hvert en av de største aksjonærene i selskapet. Selve jernbanedriften gikk etter hvert godt, men gjelden var stor, og det ble aldri betalt ut noe utbytte til aksjonærene. Toppen av trafikkmengden kom omkring 1920. Etter 1924 gikk driften med underskudd som følge av synkende passasjertall, og det ble klart at selskapet ville gå under om ingenting ble gjort.

Som en konsekvens av dette kjøpte Nesttun-Osbanen åtte busser og materiell fra konkurrenten Brødrene Hatlestad i 1927. 
Jernbanen fortsatte å gå med underskudd, og selv om staten i 1929 dekket deler av tapet kunne ikke jernbanedriften reddes. Den 1. september 1935 gikk den siste turen på Osbanen, og bussene overtok trafikken. Busstrafikken gikk med overskudd allerede fra starten. Driften fortsatte etter nedleggelsen av jernbanen som et rent busselskap, under navnet *Automobil-ruten Osøren-Bergen*. I 1937 kjøpte selskapet godsruten til Steffen Irgens Hagevik, som startet 1933. I 1946 moderniserte selskapet navnet til *Bilruta Os-Bergen*.

I årene fram til 2. verdenskrig økte trafikken sterkt, og bilparken vokste. Under krigen økte passasjertallet og selskapet fikk store overskudd, dels takket være samtrafikk med Det Midthordlandske Dampskibsselskab, og kunne eliminere all gjelden etter jernbanedriften. 

Press fra myndighetene om en samordning av busstrafikken i Fana og Os, resulterte i at Bilruta Os-Bergen fusjonerte med Bilruta Fana-Bergen og Bilruta Milde-Bergen 16. oktober 1964, og dannet Bilruta Fana-Os-Milde.

## Arkiv
Arkivmaterialet etter Bilruta Os-Bergen (A-3815) og datterselskapet Os Bensin & Service (A-3831) finnes ved Bergen byarkiv. Arkivet etter Os-Bergen L/L spenner over en periode fra 1894 til 1966. I møtebøker og årsmøteprotokoller finnes opplysninger om driften fra 1935-66. Her finnes pensjonsforsikringspoliser, timetabeller for jernbanen 1910-1934, noe regnskap fra 1894-1965, forrådsprotokoller 1895-1929, samt en udatert film fra AS Nesttun-Osbanen. Etter datterselskapet Os Bensin & Service finnes møtebøker for perioden 1986-1994 og noe regnskap fra 1957-1984.

## Litteratur
* Hodne, Fritz og Ola Honningdal Grytten: Sporveien i Bergen. Bergen 1997
* Marthinussen, Olav (red.): 80 år på sporet. Nytt Spor jubileumsnummer 1977
* Myrvoll, Siri: Fra Triangelen til Duo. Små gløtt inn i Bergen Sporveis historie. Bergen 1998

## Eksterne lenker
* Bilruta Os – Bergen - oppslagsverket oVe, artikkel av  Egil Foldøy og Kjerstin Kragseth, Bergen Byarkiv.
Plaesiorrhina

***Plaesiorrhina*** er en slekt av biller som hører til gruppen gullbasser (Cetoniinae) i gruppen skarabider (Scarabaeoidea).

## Utseende
Middelsstore (ca. 25-40 millimeter), avlange gullbasser, vanligvis med sterke, metalliske farger. Hos disse artene har ikke hannen horn. De har et gult eller rødlig tverrbånd i dekkvingenes bakerste del.

## Utbredelse
Slekten er utbredt i tropisk Afrika.

## Systematisk plassering

* Ordenen biller, Coleoptera
** Underordenen Polyphaga
*** Overfamilien skarabider, Scarabaeoidea
**** Familien skarabider, (Scarabaeidae) Latreille, 1806 (eventuelt Cetoniidae)
***** Underfamilien Cetoniinae Fleming, 1821 
****** Stammen Goliathini Griffith & Pidgeon, 1832
******* Slekten *Plaesiorrhina* Burmeister, 1842
******** *[[Plaesiorrhina cinctuta]]* (Voet, 1779)
******** *[[Plaesiorrhina mediana]]* (Westwood, 1843)
******** *[[Plaesiorrhina mhondana]]* Oberthür, 1880
******** *[[Plaesiorrhina plana]]* (Wiedemann, 1821)
******** *[[Plaesiorrhina watkinsiana]]* Lewis, 1879

## Eksterne lenker
*
Ichnestoma

***Ichnestoma*** er en slekt av biller som hører til gruppen gullbasser (Cetoniinae) i gruppen skarabider (Scarabaeoidea).

## Utseende
Middelsstore (ca. 20 millimeter), brede gullbasser uten metalliske farger. Oversiden er tynt kledt med fine hår. Grunnfargen er svart eller brunsvart, dekkvingene er ofte brungule, eller har hvite kanter. Hannen har et kort fremspring av ulik form på hodet.

## Levevis
Artene lever på og nær fjelltopper. De voksne billene (ofte bare hannene) flyr etter regnskyll. De voksne billene har reduserte munndeler, tar ikke næring til seg og lever ganske kort. Slekten har trolig et lignende levevis som hjortebille-slekten *[[Colophon]]*, som lever i de samme områdene.

## Utbredelse
Slekten er utbredt i det sørlige Afrika.

## Systematisk oversikt

* Ordenen biller, Coleoptera
** Underordenen Polyphaga
*** Overfamilien skarabider, Scarabaeoidea
**** Familien skarabider, (Scarabaeidae) Latreille, 1806 (eventuelt Cetoniidae)
***** Underfamilien Cetoniinae Fleming, 1821 
****** Stammen Goliathini eller Xiphoscelidini
******* Slekten *Ichnestoma* Gory & Percheron, 1833
******** *[[Ichnestoma albomaculata]]* Gory & Percheron, 1833
******** *[[Ichnestoma cuspidata]]* (Fabricius, 1787)
******** *[[Ichnestoma ficqi]]* Stobbia, 1995
******** *[[Ichnestoma krikkeni]]* Holm, 1992
******** *[[Ichnestoma luridipennis]]* Burmeister, 1842
******** *[[Ichnestoma nasuta]]* Schaum, 1848
******** *[[Ichnestoma perstriata]]* Holm, 1992
******** *[[Ichnestoma picta]]* Péringuey, 1885
******** *[[Ichnestoma pringlei]]* Perissinotto, Smith & Stobbia, 1999
******** *[[Ichnestoma rostrata]]* Janson, 1878
******** *[[Ichnestoma stobbiai]]* Holm, 1992
******** *[[Ichnestoma struempheri]]* Holm & Perissinotto, 2004

## Kilder
* Liste over artene

## Eksterne lenker
* Beetles of Africa, med bilder av noen av artene (litt nede på siden)
*
Shuanghu

**Shuanghu** (kinesisk: 双湖县, pinyin: *Shuānghú Xiàn*, tibetansk: མཚོ་གཉིས་་རྫོང, Wylie: *mtsho gnyis rdzong*) er et fylke i prefekturet Nagqu i den autonome region Tibet i Folkerepublikken Kina. Det ble oppgradert til *fylke* fra *særdistrikt* i november 2012.

Befolkningen er på om lag 10.000 innbyggere (2010).

## Geografi og klima
Shuanghu har et areal på 116.637&nbsp;km² og ligger i snitt på 4800&nbsp;meters høyde. Høyeste fjell heter Zaqungngomar, og er på 6304&nbsp;m. Her er mange innsjøer, blant annet Dogaicoring Qangco med et areal på 256&nbsp;km² på 4788&nbsp;moh, og Yaggain Co på 4978&nbsp;moh.

Klimaet er svært vindfullt. Her er kaldt og tøty, og luften er ikke særlig oksygenmettet. Vinteren er svært lang. I 1999 ble det i nordæst etablert en værstasjon. Der er laveste registrerte temperatur på -62,4&nbsp;°C (i januar 2006). Varmerekord ble satt i juli 2000, med 2,3&nbsp;°C. Normalt svinger temperaturene mellom n -45 og -5&nbsp;°C. Årlig er det gjennomsnittlig 2628 timer solskinn og 150&nbsp;mm nedbør.

## Administrative enheter
***Storkommune:** Cozhêlhoma 措折罗玛镇; 
***Kommuner:** Xibdê 协德乡, Yagqu 雅曲乡, Garco 嘎措乡, Cozhêdangma 措折强玛乡, Domar 多玛乡, Parling 巴岭乡.

## Litteratur
* Xú Píng , **Nàqǔ**  *(Nagqu)*, Beijing, Wǔzhōu chuánbō chūbǎnshè 五洲传播出版社 2000, ISBN 7-80113-400-1.
* Guójiā cèhuìjú dìmíng yánjiūsuǒ , **Xīzàng dìmíng**  / **bod ljongs sa ming**  *(Tibetanske stedsnavn)*, Beijing, Zhōngguó Zàngxué chūbǎnshè  1995, ISBN 7-80057-284-6.

## Referanser
Sjøgris

* *[[Scotoplanes angelicus]]*
* *[[Scotoplanes globosa]]*
* *[[Scotoplanes mutabilis]]*

**Sjøgris**, slekten *Scotoplanes*, er en gruppe sjøpølser som lever på dype havområder i kalde farvann. Slekten tilhører gruppen elasipodene, som ført ble beskrevet etter en polarekspedisjon på 1880-tallet. Elasipodene er sjøpølser men med et uvanlig utseende. Mange av dem har små, lysømfientlige punkter og tentakkel-lignende utvekster et kjennetegn. 

De er som oftest fanget opp ved rundt 1000 meters dyp, men forskere mener at det skal være mulig for sjøgrisen å kunne leve under et enda høyere trykk, på kanskje opptil 3000 meters dyp. 

Den lever av organisk avfall og kroppen består stort sett av vann og fordøyelsesorganer. De kan finne på å samle seg i flokker, gjerne opptil 5-600 individer per kvadratmeter der næringstilgangen er god. *Scotoplanes* beveger seg rundt med tentakler som minner om bein, fylt med vann. De beveger seg relativt langsomt og finner sin føde rundt på havbunnen. Den gjør ikke noe særlig av seg, og har heller ingen spesielt utmerket form for sosial interaksjon grunnet mangel på hjerne. På havdypet der de holder til er det intet lys, og dyret er tilnærmet blind. Størrelsesmessig er den omtrent som en voksen persons håndflate, men størrelse og form kan variere fra individ til individ.     

## Eksterne lenker
* 

* http://dyreverket.wordpress.com/2012/01/12/topp-5-verdens-rareste-dyr/
* http://www.imr.no/nyhetsarkiv/2009/oktober/sjogriser_og_bla_sjopolser_mellom_sjoliljer_pa_2700_m_dyp/nb-no 
* http://bloggurat.net/fakta-om-sjoegris-idlhc65oei
Philistina

***Philistina*** er en slekt av biller som hører til gruppen gullbasser (Cetoniinae) i gruppen skarabider (Scarabaeoidea).

## Utseende
Små til middelsstore (15-30 millimeter), slanke, mer eller mindre metallisk fargede gullbasser. Hannen har et eller to horn eller fremspring på hodet, og nokså lange bein. Kroppen er kledt med mer eller mindre metallisk fargede skjell.

## Utbredelse
Slekten er utbredt i Sørøst-Asia.

## Systematisk plassering

* Ordenen biller, Coleoptera
** Underordenen Polyphaga
*** Overfamilien skarabider, Scarabaeoidea
**** Familien skarabider, (Scarabaeidae) Latreille, 1806 (eventuelt Cetoniidae)
***** Underfamilien Cetoniinae Fleming, 1821 
****** Stammen Goliathini Griffith & Pidgeon, 1832, eventuelt Phaedimini
******* Slekten *Philistina* MacLeay, 1838
******** Underslekten *[[Cephalocosmus]]* Kraatz, 1895
********* *[[Philistina benesi]]* Drumont, 1998
********* *[[Philistina campagnei]]* (Bourgoin, 1920)
********* *[[Philistina gestroi]]* (Arrow, 1910)
********* *[[Philistina microphylla]]* (Wood-Mason, 1881)
********* *[[Philistina minettii]]* (Antoine, 1991)
********* *[[Philistina salvazai]]* (Bourgoin, 1920)
********* *[[Philistina tonkinensis]]* (Moser, 1903)
********* *[[Philistina yunnanus]]* (Krajcik, 2012)
******** Underslekten *[[Demba]]* Jákl, 2016
********* *[[Philistina arunachalensis]]* Jákl, 2016
******** Underslekten *[[Euprigenia]]* Miksic, 1974
********* *[[Philistina bicoronatus]]* (Jordan, 1894)
********* *[[Philistina nishikawai]]* Sakai, 1992
********* *[[Philistina sakaii]]* Alexis & Delpont, 2001
******** Underslekten *[[Hemicephalocosmus]]* Miksic, 1974
********* *[[Philistina aurita]]* (Arrow, 1910)
******** Underslekten *[[Hemiprigenia]]* Miksic, 1974
********* *[[Philistina khasiana]]* (Jordan, 1894)
********* *[[Philistina manai]]* Antoine, 2002
********* *[[Philistina tibetana]]* (Janson, 1917)
******** Underslekten *Philistina* (i snever forstand)
********* *[[Philistina rhinophyllus]]* (Wiedemann, 1823)
******** Underslekten *[[Prigenia]]* Mohnike, 1871
********* *[[Philistina squamosus]]* Ritsema, 1879
********* *[[Philistina vollenhoveni]]* Mohnike, 1871
******** Underslekten *[[Rhinacosmus]]* Kraatz, 1895
********* *[[Philistina fujiokai]]* (Jakl, 2011)
********* *[[Philistina inermis]]* (Janson, 1903)
********* *[[Philistina javanus]]* (Krikken, 1979)
********* *[[Philistina knirschi]]* (Schürhoff, 1933)
********* *[[Philistina pilosus]]* (Mohnike, 1873)
********* *[[Philistina zebuanus]]* Kraatz, 1895

## Eksterne lenker
*
Nang

**Nang** (tibetansk: , *Nang Dzong*, Wylie: *snang rdzong*, , pinyin: *Lǎng Xiàn*) er et fylke i prefekturet Nyingchi i Tibet i Folkerepublikken Kina. Det ligger ved midtre løp av Yarlung Tsangpo, som frem til 1985 var tilregnet  Shannan. 

Arealet er på 4.113,71 kvadratkilometer og befolkningen var i 2004 på ca. 10.000 innbyggere. 

Årlig gjennomsnittstemperatur er 9 °C, og årsnedbøren er på 600 mm.

## Kulturminner
Lieshangravene (*Lieshan mudi*) fra det 7. til 9. århundre, Yarlung-dynastiets tid, ble i 2001 tilføyd listen over kulturminner i Folkerepublikken Kina.

## Administrative enheter
**Storkommuner:**
*Lang 朗镇, Zhongda 仲达镇, Dongga 洞嘎镇;
**Kommuner:**
*Jindong 金东乡, Laduo 拉多乡, Dengmu 登木乡.

## Eksterne lenker
* Infoside -kinesisk
* Mausoleen und Gräber
Vicki Adams

**Victoria Adams** (16. november 1989 i Skottland) er en britisk curlingspiller. Hun spiller for tiden på Eve Muirheads lag.

Adams tok sin første internasjonale medalje da hun vant gull på det skotske landslaget i junior-VM i curling i 2008. Siden da har hun vunnet to ytterligere gull i junior-VM i 2009 og 2010, ett gull og to sølv i EM i henholdsvis 2011, 2012 og 2013. Hun har også vunnet gull i VM da dette ble arrangert i Riga i 2013.

Adams satte andresten for det britiske laget i curlingturneringen under Vinter-OL 2014 i Sotsji.

## Referanser


## Eksterne lenker
*
Hårstrikk

**Hårstrikk** er et elastisk bånd som holder håret samlet på plass. Hårstrikk er laget av stoff som er tøyelig og formet som en liten sirkel slik at det passer til å lage ulike frisyrer og sette opp håret. Noen hårstrikk har også en metallskjøte som fester strikket sammen til en sirkel.

## Historie
På 1700-tallet ble sløyfer normalt for velstående menn å ha i håret uten praktiske grunner. Etterhvert ble hårbånd brukt for praktiske grunner av kvinner, spesielt i arbeiderklassen.

Oppfinneren Thomas Hancock regnes for å være strikk-industriens far, da han introduserte elastisk strikk til verden i 1820. Typen strikk som eksisterte da ble bare brukt til andre ting som sko, hansker og strømpebukser. Før hårstrikket med stoff ble oppfunnet brukte kvinner gummistrikk i håret, noe som var veldig upraktisk fordi håret satt fast i strikket og det endte med at man måtte bruke saks til å klippe det av. Gummistrikket ble ikke laget før i 1958 av oppfinneren og businessmannen Stephen Perry som produserte gummiprodukter ved vulkanisering. 

## Varianter

Det er mange typer hårstrikk som blir brukt av både kvinner og menn i dag. De populære typene er hårstrikk med metallskjøte og "frottéstrikken" uten metall. Hårstrikk er tilgjenglig i mange ulike farger, tykkelser, størrelser, design og det er mange forskjellige typer. En type hårstrikk som har blitt populær i det siste blant kvinner er det såkalte "donut"-strikket. Strikket har fått navnet sitt fordi den ser ut som en smultring. Donuten brukes til å lage en oppsatt frisyre.

## Referanser
Hold On

***Hold On*** kan sikte til:

**[[Hold On (album)]]*, album med New Jordal Swingers utgitt 1974
*«Hold On (Tina Turner-sang)», sang med Tina Turner utgitt i 2011
*«Hold On (SBTRKT-sang)», sang med SBTRKT utgitt 2012
Pueblo

**Pueblo** kan vise til flere ting:

*Pueblo (Colorado) - By i USA
*Pueblo Lavalleja - By i Uruguay
*Pueblo County - Fylke i delstaten Colorado, USA.
*Pueblo  Libre (distrikt i Huaylas) - Distrikt i Peru
*Pueblos Mágicos - Meksikansk markedsføringsprogram for fremming av turisme i småbyer.
*Pueblofolket - nordamerikansk utfolk
Amy Poehler

**Amy Meredith Poehler** (født 1971) er en amerikansk skuespiller, komiker, stemmeskuespiller, produsent og skribent. Hun har blant annet medvirket i humorprogrammet *[[Saturday Night Live]]*, og mottok i 2014 prisen for beste kvinnelige skuespiller under den 71. Golden Globe-utdelingen for sin rolle som Leslie Knope i situasjonskomedien *[[Parks and Recreation]]*. Poehler var programleder for Golden Globe-utdelingen i 2013 og 2014.

## Privatliv
Poehler giftet seg med skuespillerkollega Will Arnett den 29. august 2003, og de fikk to sønner sammen. Poehler var også med i flere episoder av serien *[[Arrested Development]]* som konen til Arnetts rollefigur, Gob Bluth. I september 2012 meddelte paret at de skulle skilles etter ni år som ektepar.

## Utvalgt filmografi

## Referanser


## Eksterne lenker
* 
*
Allmennaksjeloven

**Lov om allmennaksjeselskaper** av 13. juni 1997, også kalt **allmennaksjeloven**, (forkortet *asal.*) er en norsk lov som regulerer allmennaksjeselskaper.

Loven er nært knyttet til aksjeloven av 1997, og har hovedsakelig samme oppbygging og felles lovforarbeider.

Loven medvirker til at norsk rett er i samsvar med de EU-direktiver som Norge er forpliktet å holde etter EØS-avtalen.

## Historikk
Sammen med aksjeloven erstatter loven *lov av 4. juni 1976 nr. 59 om aksjeselskaper*. Før dette gjaldt *lov av 6. juli 1957 nr. 4 om aksjeselskaper*, og før dette *lov av. 19. juli 1910 nr. 1 om aktieselskaper og kommanditaktieselskaper*.

## Referanser
Alexander Rabe von Papenheim

**Alexander Rabe von Papenheim til Liebenau** (Libanow) (født 13. april 1563 på Gladebeck, Braunschweig, død 7. januar 1631 på Snedingegaard, Sorø) var en dansk-norsk-tysk adelsmann.

## Liv og virke
### Bakgrunn
Han var sønn av Georg (Jürgen) von Papenheim (d. 1578) og hustru Amalie von Goldacker, og etter foreldrenes tidlige død, kom han til sin farbror Burchard von Papenheim i Danmark. Her og i Tyskland fikk han sin opplæring. I 1586 ble han hoffjunker, senere samme år også jaktjunker.

### Karriere
I årene 1598–1600 var han hoffmester hos Hertug Hans, i årene 1598–1605 også kammerjunker hos dronning Anne Kathrine. I 1603 var han utsendt til kong Jakobs kroning i England.

### Lensmann i Norge
I 1604–1609 ble han forlent med Idd og Marker len i Norge, fra 1609–1620 med Bratsberg len og Gjemsø kloster.  1613–1631 var han forlent med Vembe skiprede, og i 1620–1627 var han lensmann på Holbæk (Holbæk Slots Ladegård). Under Kalmarkrigen tjente han også som rittmester for det *Akershusiske rytteri*. Han bodde i Skien, senere i Holbæk len, og bestyrte Vembe i Østfold gjennom en fullmektig.

## Familie
Han var gift med Regitze Eilersdatter Grubbe til Snedingegaard (1572–1636), søster til øverstesekretær i Danske Kancelli Sivert Grubbe. Paret ble begravet i Ørslev kirke, Sorø Amt, hvor et epitafium med paret knelende omkring en teksttavle omgitt av familievåpen, er reist over dem. Deres våpen ses også på altertavlen i Mælum kirke.

## Referanser


## Eksterne lenker
* ''Alexander Rabe von Pappenheims Jordebok over Telemark (Bratsberg len) ca. 1615'', Odd Arne Helleberg, 1992. Besøkt 16. jan. 2014
Kronvitne

Et **kronvitne** er en person som gjort seg skyldig i et lovbrudd, og som mot løfte om å få redusert straff eller slippe straff, vitner mot sine medskyldige. Det kan også bare være en person som er et sentralt vitne i en sak.

USA og Storbritannia er blant de landene som praktiserer straffereduksjon for kronvitner.

## Referanser
Jack Harries

**Jackson Frayn Harries** (født 13. mai 1993) er en britisk videoblogger og tidligere barneskuespiller.

## Personlig liv
Harries vokste opp i Chiswick, i London, og gikk på The Harrodian School. Han er sønn av Rebecca Frayn, og Andy Harries. Rebecca Frayn er forfatter og regissør, og Andy Harries er en tv- og filmprodusent. Jack har en enegget tvillingbror som heter Finn Harries og en søster som heter Emma Lou.

## Karriere
Jack begynte sin karriere som skuespiller i 2006 da han spilte i filmen *Perfect Parents*.

Året etter spilte han i en episode av programmet Comedy Shuffle, og i 2008 ble han med i programmet School of Comedy. I 2011 var Jack med i en reklame for KFC.

Juli 2011 startet Jack sin egen YouTube-kanal kalt JacksGap. Han tok et friår (gapyear) fra skolen, og dette er grunnen til at han kalte kanalen Gap. I begynnelsen fikk ikke JacksGap så mange seere, men når han tok med tvillingbroren Finn i en av videoene, økte seertallet. Etter denne episoden har Finn vært med på JacksGap.

I 2012 ble brødrene Harries invitert til å bli YouTube-partner, da 10 000 mennesker abonnerte på YouTube-kanalen. Han fikk dermed muligheten til å reise i sitt friår. I noen av videoene dokumenterer tvillingene om reiser til Roma, Ibiza, Sør-Afrika, New York City, Thailand og senest India. Kjente YouTube-personligheter slik som Sam Pepper, Caspar Lee, Dan Howell, Marcus Butler og Tyler Oakley dukker også opp i videoer på YouTube-kanalen Jacksgap. I 2013 var det to millioner mennesker som abonnerte på YouTube-kanalen JacksGap, og 12. juni 2013 nådde JaksGap to millioner abonnenter. Kanalen fikk hele tre millioner abonnenter i november 2013.

88 prosent av JacksGaps abonnenter er jenter mellom fjorten og sytten.

## Referanser


## Eksterne lenker
* 
* 
*